Ficus tiliifolia

Ny Ficus tiliifolia dia karazan-javamaniry mamony ao amin' ny fianakaviana Moraceae. Atao hoe amontana ny anarany amin' ny teny malagasy nefa tsy io ihany ny zavamaniry antsoina amin' io anarana io.

Teratany eto Madagasikara sy ao amin' ny tangoro-nosy Kômôro izy io. Ao amin' ny tany rakotra ala sy amin' ny ala ifandimbiasan' ny fizaran-taona maina sy mando no tiany aniriana. Ahitana azy koa  ny eny amin' ny fatrana misy ala na eny an-tsisin'ala.  Afaka maniry hatrany amin' ny haambo 1 700 m izy io ary ahitana azy, ohatran ny ao amin' ny Valan-javaboarim-pirenena Isalo.

Ny vatany na hodiny dia mety ho manopy mavo tanora na manopy fotsy. Tahaka ny hazo maro ao amin' ny vondron-karazana Ficus dia miankina amin' ny fanenitra manokana mpamindra vovobony ny famoazan' ity hazo ity, ka anisan' izany ny Ceratosolen stupefactus.

 Jereo koa 

 Ficus

 Amontana
 Aviavy
 Adabo
 Fihamy